Interscope Records

Interscope Records yra Jungtinių Amerikos Valstijų įrašų kompanija, kuri priklauso „Universal Music Group“.

Istorija

Pradžia 
„Interscope“ buvo suformuota 1990 metais, ją įkūrė Jimmy Iovine, Ted Field ir Tom Whalley su finansine „Atlantic Records“ pagalba.

Kompanijos pirmas išleistas singlas buvo Lotynų Amerikos reperio Gerardo daina „Rico Suave“, kuri 1991 metais JAV tope užėmė 5 vietą. Po to sekė sėkmingas grupės „Marky Mark and the Funky Bunch“ debiutinio albumo pasirodymas, kuris tapo platininiu 1992 metais. Tuo metu „Interscope“ taip pat pasirašė sutartį su reperiu Tupac Shakur, Primus, No Doubt ir Nine Inch Nails.

„Death Row Records“ 

„Nors Interscope“ išleido sėkmingai savo pirmuosius įrašus, kompanija gavo kritikos dėl savo leidžiamos hiphopo muzikos. Tačiau viskas pasikeitė 1992 m., kai Iovine pasamdė Suge Knight ir Dr. Dre, kad sukurtų „Death Row Records“. Ir ši įrašų kompanija išleido sėkmingą Dr. Dre debiutinį albumą „The Chronic“. Albumas tapo triskart platininiu ir supažindino pasaulį su kitu reperiu Snoop Dogg – kurio paties debiutinis albumas „Doggystyle“ buvo išleistas 1993 m. ir irgi tapo labai populiarus.

Po Dr. Dre ir Snoop Dogg pasisekimo „Death Row“ ir „Interscope“ tapo galingomis įrašų kompanijomis.

„Death Row“ patyrė nuosmukį 1996 metais po Tupac Shakur mirties ir po Dr. Dre bei Snoop Dogg pasitraukimo iš kompanijos. 1997 metų rugpjūčio mėnesį „Interscope“ vadovybė nutarė parduoti visą įrašų kompaniją.

Dabar 
Nors „Interscope“ iš pradžių išgarsino kompanijos išleisti hiphopo ir urban muzikos įrašai, tačiau XX a. 9-ajame deš. pasiekė sėkmę ir su kitais įvairių žanrų atstovais, kaip industrial rock grupė Nine Inch Nails („Nothing Records“) ir kt. Po to, kai „UMGs“ įsigijo „PolyGram“ 1998 metais, „Geffen Records“, „A&M Records“ ir „Interscope“ dabar padarė „Universal Music Group“ pačią stambiausia ir galingiausia įrašų kompanijos grupę. 2005 m. „Interscope“ įsteigė naują įrašų kompaniją „Cherrytree Records“, kuri skiria daugiausiai dėmesio naujiems atlikėjams, pradedant grupe The Lovemakers. 2007 m. gegužės mėnesį „Interscope“ pranešė jog kartu su Justin Timberlake sukūrė naują įrašų kompaniją pavadinimu „Tennman Records“.

Atlikėjai

Filialai ar susijusios įrašų kompanijos 

Čia pateikiami „Interscope Records“ filialai ar susijusios įrašų kompanijos, kurios priklausė „Interscope Records“, arba įmonės, su kuriomis „Interscope“ anksčiau bendradarbiavo.

 Aftermath Entertainment
 Emigrant Entertainment Music Group
 Cherrytree Records
 Collipark Music
 Delicious Vinyl
 El Cartel Records
 Fontana Records
 G-Unit Records
 Kickball Records
 Konvict Muzik
 Maloof Music
 Mosley Music Group
 MySpace Records
 Nothing Records
 Shady Records
 Stacks on Deck Ent.
 Star Trak Entertainment
 Storch Music Company
 Tennman Records
 Weapons of Mass Entertainment
 Zone 4

Atlikėjai, gaunantys atlyginimą 
2006 m. „Interscope“ advokatas Darryl Franklin per viešą diskusiją pasakė, jog kontraktas su „Pussycat Dolls“ yra unikalus tuo, kad visos grupės narės gauną atlyginimą kaip oficialios darbuotojos. Įrašų kompanija ne tik prižiūri CD pardavimus, bet ir firmines prekes, internetines svetaines ir visus kitus grupės veiklos komercinius aspektus, išskyrus dainų leidybą.

Šaltiniai

Nuorodos 
 
 Interviu su Mark Williams apie Interscope Records
 Interscope Records Discogs.com svetainėje

Įrašų kompanijos